Uoverensstemmelser i løbet af ugen ligger til grund for drab, mener politiet, der mener sagen er opklaret.

Den 73-årige mand, der i morges blev anholdt og sigtet for drabet på sin kone i parrets bolig i Skalborg, har i grundlovsforhør erkendt, at det var ham, der slog sin kone ihjel. Det skriver Eb.dk. Ifølge mediet bar manden synligt præg af slaglignende skader i ansigtet. Efter manden havde tilstået, blev retssagen holdt for lukkede døre. Manden er derfor varetægtsfængslet fire uger i surrogat. Det oplyser vagthavende hos Nordjyllands Politi, der anser sagen som opklaret. - Manden har afgivet forklaring, og den understøttes af de fund, vi har fra stedet. Så vi anser sagen som opklaret, siger vicepolitiinspekter Frank Olsen til TV2 Nord. Motivet til drabet er endnu uklart. - Vi er ikke helt sikre på motivet, men de har nogle uoverensstemmelser i løbet af ugen, der kulminerer i nat med drabet, siger Frank Olsen.